
UZNESENIE VLÁDY SLOVENSKEJ REPUBLIKY

č. 571
z 21. októbra 2015
ku Koncepcii štátnej politiky Slovenskej republiky vo vzťahu k Slovákom žijúcim v zahraničí na obdobie rokov 2016 - 2020

	Číslo materiálu:
	34084/2015

	Predkladateľ:
	predseda Úradu pre Slovákov žijúcich v zahraničí


Vláda
A. schvaľuje

A.1. Koncepciu štátnej politiky Slovenskej republiky vo vzťahu k Slovákom žijúcim v zahraničí na obdobie rokov 2016 - 2020 (ďalej len „koncepcia“);
B. ukladá 

podpredsedovi vlády a ministrovi zahraničných vecí a európskych záležitostí predsedovi Úradu pre Slovákov žijúcich v zahraničí 
B.1. v spolupráci s podpredsedom vlády a ministrom financií, podpredsedom vlády a ministrom vnútra, ministrom školstva, vedy, výskumu a športu, ministrom kultúry, ministrom práce, sociálnych vecí a rodiny, ministrom zdravotníctva, ministrom hospodárstva, predsedníčkou Štatistického úradu SR zabezpečiť vecné plnenie koncepcie 

priebežne 

B.2. v súlade s uznesením vlády SR č. 625 zo 17. septembra 2008 každoročne pri príprave rozpočtu verejnej správy rokovať s Ministerstvom financií SR o alokácii účelových finančných prostriedkov určených na podporu aktivít Slovákov žijúcich v zahraničí v rámci grantového systému Úradu pre Slovákov žijúcich v zahraničí 

priebežne 

B.3. zabezpečiť v rozpočtovej kapitole Ministerstva zahraničných vecí a európskych záležitostí SR výhľadovo každoročne účelové finančné prostriedky vo výške 99 581 eur určené na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných  menšín
v oblasti vzdelávania a kultúry v zmysle uznesenia vlády SR č. 487 z 26. mája 2004 

priebežne 

ministrovi školstva, vedy, výskumu a športu 

B.4. v spolupráci s predsedom Úradu pre Slovákov žijúcich v zahraničí zabezpečiť realizáciu stanovených úloh a cieľov v oblasti školstva a vzdelávania ako priority štátnej politiky
priebežne.
Vykonajú: 
podpredseda vlády a minister vnútra 

podpredseda vlády a minister financií 
podpredseda vlády a minister zahraničných vecí a európskych záležitostí 
minister školstva, vedy, výskumu a športu 
minister kultúry 
minister práce sociálnych vecí a rodiny 
minister zdravotníctva 
minister hospodárstva 
predsedníčka Štatistického úradu SR 
predseda Úradu pre Slovákov žijúcich v zahraničí 

Na vedomie: 
prezident SR 
predseda Národnej rady SR 
primátor hlavného mesta SR Bratislavy
predsedovia samosprávnych krajov

